Diari Oficial de la Generalitat Valenciana


Sumari del DOGV 2917, del 28-01-1997 (1997/878214)

ORDRE de 20 de gener de 1997, de la Conselleria de Cultura, Educació i Ciència, per la qual es determinen els llocs de treball docent que es cataloguen als instituts per a ser oferts en el procés d'adscripció als funcionaris del cos de mestres, per a impartir el Primer Cicle de l'Educació Secundària Obligatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/01/20/(1)/dof/vci/html**

### Dades del document

Número de DOGV
:   2917

Data del DOGV
:   28-01-1997

Secció del DOGV
:   DISPOSICIONS GENERALS

Número del document
:   1997/878214


Data del document
:   20-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 20 de gener de 1997, de la Conselleria de Cultura, Educació i Ciència, per la qual es determinen els llocs de treball docent que es cataloguen als instituts per a ser oferits en el procés d'adscripció als funcionaris del cos de mestres, per a impartir el Primer Cicle de l'Educació Secundària Obligatòria.   
La disposició transitòria quarta de la Llei Orgànica d'Ordenació General del Sistema Educatiu, de 3 d'octubre de 1990, preveu que els actuals professors d'Educació General Bàsica integrats en el cos de mestres, podran prestar servei en el Primer Cicle de l'Educació Secundària Obligatòria.  
El Reial Decret 1.487/1994, d'1 de juliol (BOE de 28 de juliol) determina que el primer cicle de l'Educació Secundària Obligatòria s'implante amb caràcter generalitzat durant el curs escolar 1997/98.  
Per l'Ordre de la Conselleria de Cultura, Educació i Ciència de 15 de gener de 1997, es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, així com a les vacants del primer cicle de l'Educació Secundària Obligatòria que es determinen en el catàleg dels instituts.  
En conseqüència, és necessari determinar els llocs de treball per a impartir el primer cicle de l'Educació Secundària Obligatòria a instituts que s'oferiran en el procés d'adscripció als funcionaris del cos de mestres.  
En virtut d'això, i d'acord amb el Reial Decret 2.093/1983, de 28 de juliol, sobre traspàs de funcions i serveis en matèria d'educació, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià  
Ordene:  
Article únic  
Els llocs vacants del primer cicle de l'Educació Secundària Obligatòria existent a instituts per al curs 1997/98 que s'oferiran als funcionaris del cos de mestres en el procés d'adscripció són els que determinen en l'annex I de aquesta ordre.  
Disposició addicional  
Aquesta ordre s'inscriurà en el Registre de Centres Docents de la Comunitat Valenciana.  
Disposicions finals  
Primera  
Autoritze les direccions generals de Centres Docents i de Personal perquè, en l'àmbit de les seues respectives competències, despleguen el que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1997/98.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, que requerirà comunicació prèvia a l'òrgan que va dictar l'acte impugnat segons el que preveu en l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana, d'acord amb el que estableix l'article 58.3 de la Llei de la Jurisdicció Contenciosa Administrativa.  
València, 20 de gener de 1997  
La consellera de Cultura, Educació i Ciència  
MARCELA MIRÓ PÉREZ


Còpia Permalink ELI